KOSKETUSKOHTA
Kosketuskohta - Charles Stanley
Jaamme ilosanomaa koko maailmaan
Lupaus parantumisesta Jumalan lupaukset, 5. osa
Raamatussa on meille monta lupausta. Ne on tarkoitettu hyödyksemme.
Sinulla on todennäköisesti suosikkisi lupausten joukossa.
Yksi lupaus on hankalin kaikista.
Ongelmia aiheuttaa erityisesti parantumiseen liittyvä lupaus.
Olemme ehkä kokeneet pettymyksiä -
tai ehkä pohjimmaltamme emme todella usko lupaukseen.
Ehkä emme edes tiedä, mitä Raamattu opettaa parantumisesta.
Olemme kuulleet liioittelua.
Joku kertoo parantuneensa, mutta on sairaana taas heti uudestaan.
Aihe herättää kysymyksiä. Mutta eikö olekin erikoista, -
että uskomme parantavaan Jumalaan, mutta kun sairastumme, -
ensitöiksemme soitamme lääkärille.
Meillä on vain yksi lääkäri, ja se on Suuri Lääkäri, Jumala.
Lääkäreistä sanotaan, että he harjoittavat ammattiaan.
Jumalan ei tarvitse harjoitella, Hän tietää meistä kaiken.
Vaikka tiedämme, kuka Jumala on, juoksemme ensin lääkärin pakeille.
Vasta epätoivoisina rukoilemme. Eikö sen kuuluisi mennä toisin päin?
Jos menisimmekin ensin Jumalan luo.
Kyllä Hän pystyy parantamaan, mutta jos Hän viivyttää sitä -
tai lähettää sinut lääkärin luo, se on asia erikseen.
En vastusta lääkäreitä. Heitä tarvitaan. Jumala kutsuu heitä.
Vaikka apostoli Paavali oli hurskas ja vahva uskossa, -
hän liikkui lääkäri Luukkaan kanssa, joka seurasi häntä vankilaankin.
Miksi parantuminen on meille vaikea asia?
Jos uskomme, että Jeesus Kristus on se, joka Hän sanoo olevansa, -
ja että Jumala parantaa, miksi emme ensin pyydä Häneltä apua?
Jumala edelleen parantaa ja tekee ihmeitä.
Hän toimii oman tahtonsa ja täydellisen aikataulunsa mukaan.
Haluan meidän tutkivan tänään, mitä Raamattu sanoo parantumisesta.
Aloitetaan 1. Mooseksen kirjasta.
Siellä mainitaan parantuminen ensimmäisen kerran.
Kyseessä on Aabrahamin ja Abimelekin tapaus.
Otetaan esille 1. Mooseksen kirjan luku 20.
Kohta on 1. Moos. 20:17. "Ja Aabraham rukoili Jumalaa, -
ja Jumala paransi Abimelekin ja hänen vaimonsa -
ja hänen orjattarensa, niin että he synnyttivät lapsia.
Sillä Herra oli sulkenut jokaisen kohdun Abimelekin huoneessa -
Saaran, Aabrahamin vaimon, tähden." Aabraham väitti Saaraa sisarekseen.
Sisarpuoli Saara olikin. Jumala paransi Abimelekin.
Siirrytään hetkeksi 2. Mooseksen kirjan lukuun 23.
Ottakaa sieltä esiin jae 25.
Pistäkääpä merkille. Jumala parantaa taas.
2. Moos. 23:25:ssä Jumala sanoo näin:
"Palvele Herraa, Jumalaasi, niin hän siunaa sinun ruokasi ja juomasi,
ja minä poistan sairaudet teidän keskuudestanne." (RK)
He olivat kärsineet syntiensä takia, ja Herra lupasi poistaa sairaudet.
Hän oli parantamassa heitä. Yleensä Vanhassa testamentissa -
sairautta pidettiin pääasiassa synnin seurauksena.
Sama yhteys toistuu läpi koko Vanhan testamentin.
Osa synnin ongelmaa oli se, että siihen liittyi yleensä sairautta.
Tutkitaan hetki Psalmia 107.
Ps. 107:20:ssä sanotaan näin [Raamattu kansalle -käännöksessä]:
"Hän lähetti sanansa ja paransi heidät. Hän pelasti heidät tuhosta."
Kun Jumala halusi parantaa heidät, Hän lähetti totuuden sanansa -
muistuttamaan siitä, kuka Hän on: Jahve Jumala.
Kun he uskoivat Jumalaan, Hän alkoi parantaa heitä.
Ei sana yksin, vaan sanan uskominen oli se, mikä vaikutti parantumisen.
Mennään Jesajan lukuun 53.
Katsotaan kohtaa, joka usein herättää keskustelua.
Luku 53 kuvaa Messiasta. Jes. 53:4 - 5: "Mutta totisesti, -
meidän sairautemme hän kantoi, meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana,
mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut."
Sisältyykö parantuminen sovitukseen?
Sovituksessa Jeesus kuoli syntiemme tähden.
Ristiinnaulitseminen ja veren vuodatus sovitti syntimme.
Pelastuminen on sen tulosta, mitä Jeesus teki ristillä.
Vaikuttaako se myös sairauksiimme? Kaikki hyvä tulee ristin kautta.
Sen kautta tulee suhde Jumalaan. Ilman ristiä olemme erossa Hänestä.
Hyvinvointimme tulee Jeesuksen sovituskuoleman kautta, -
mutta kaikki sovituksen vaikutukset eivät tule vielä tässä elämässä.
Kaikki taivaan siunaukset ovat lähtöisin ristiltä.
Ristillä Hän teki rauhan kanssamme ja tuli sydämeemme.
Parantuminen on ristintyön seuraus, mutta se ei tarkoita, -
että paranen aina sitä pyytäessäni, vaikka se on yksi ristin siunauksia.
Lupaus parantumisesta ei takaa sitä, -
että paranen aina sitä pyytäessäni juuri sillä hetkellä.
Parantuminen kuuluu sovitukseen, -
mutta ei välttämättä haluamallani hetkellä tai tavalla.
Jumala ei toimi niin. Lukemistani jakeista selviää, -
että Israelin kansan parantuminen oli ja on yhä tärkeää Jumalalle.
Jeesuksen elämä ja opetukset ovat hyvin tärkeitä.
Mikä oli merkittävä osa Jeesuksen palvelutyötä?
Oliko se vuorisaarna tai matkustelu? Ei, se oli parantaminen.
Hänen tärkein työnsä oli se, että Hän meni ristille.
Hyvin tärkeää oli myös se, että Hän opetti ihmisille, -
kuka Hän on, miten tulee elää ja miten pelastutaan.
Mutta Hän teki muutakin. Luetaan Matteuksen luvusta 8.
Mennään kohtaan Matt. 8:14.
"Kun Jeesus tuli Pietarin kotiin, näki hän hänen anoppinsa -
makaavan sairaana kuumeessa. Niin hän koski tämän käteen, -
ja kuume lähti hänestä; ja hän nousi ja palveli häntä."
Jeesus vain koski anoppiin, ja kuume lähti.
Muistatte naisen, joka tungoksessa koski Jeesukseen takaapäin.
Jeesus tunsi, miten Hänestä lähti voimaa, -
kun nainen vain koski Hänen viittansa helmaa. [Luuk. 8:46]
Se on kuin koskisi housunlahjetta tai naisen hameen helmaa.
Jeesus tunsi sen. Hänen työnsä oli parantaa ihmisiä.
Hänen työnsä oli myös parantaa ihmisjoukkoja.
Matteuksen evankeliumissa alkaen kohdasta Matt. 14:34 -
sanotaan ihmisjoukoista ja tapahtumista näin:
"Ja kuljettuaan yli he tulivat maihin Gennesaretiin.
Ja kun sen paikkakunnan miehet tunsivat hänet, lähettivät he sanan -
kaikkeen ympäristöön ja hänen tykönsä tuotiin kaikki sairaat.
Ja he pyysivät häneltä, että vain saisivat koskea -
hänen vaippansa tupsuun; ja kaikki, jotka koskivat, paranivat."
Yhä uudestaan Jeesus teki samoin. Ihmisjoukot seurasivat Häntä.
Kerron teille, miksi tämä on tärkeää.
Jeesus paransi ihmisiä yksittäin ja joukoittain, -
koska siten Jumala vahvisti sen, kuka Jeesus todella oli.
Hän ei ollut pelkkä matkasaarnaaja, vaan Jumalan poika. Hän paransi, -
jotta ihmiset tajuaisivat ilman epäilyksen häivää, -
että Jeesus oli Messias, jota oli odotettu satojen vuosien ajan.
Hän siis paransi yhä uudestaan kaikenlaisissa olosuhteissa.
Hänen päätavoitteensa ei ollut parantaminen. Se oli osa tavoitetta.
Parantamisten päätavoite oli osoittaa todeksi se, -
että Hän oli Messias, Jumalan Poika ja Vapahtaja.
Miten tämä koskee meitä? Jeesuksen työ on yhä parantaa.
Monet ovat kokeneet parantumisia, joita lääkärit eivät osaa selittää.
Meidän pitäisi odottaa, että Jumala tekee epätavallisia asioita.
Miten vaikkapa opetatte lapsianne? Kerrotteko heille, -
että näin Jeesus teki silloin ennen? Siihenkö se jää?
Kerrotteko vain, kuka Jeesus oli Raamatussa ja mitä Hän teki silloin?
Entä nykyhetki?
Ehkä emme anna Jeesuksen toimia omassa elämässämme, -
ja siksi emme rohkaise lapsiammekaan uskomaan, -
että Jeesus on se, kuka Hän sanoo olevansa ja on aina ollut.
Sellainen Hän tulee aina olemaan, koska Hän on muuttumaton Jumala.
Hänen ei tarvitse muuttua, koska Hän on täydellinen.
Hänellä on kaikki valta ja tieto, Hän on kokonaan täydellinen.
Jeesus edelleen parantaa ihmisiä.
Ensin Hän parantaa hengen ja sielun, sitten ruumiin.
Tutkitaan apostoleja.
Pietari ja Johannes olivat menossa temppeliin rukoilemaan.
Eräs mies makasi siellä temppelin sisäänkäynnin luona. Ap. t. 3:2:
"Silloin kannettiin esille miestä, joka oli ollut rampa -
hamasta äitinsä kohdusta ja ja jonka he joka päivä -
panivat pyhäkön niin kutsutun Kauniin portin pieleen -
anomaan almua pyhäkköön meneviltä."
Pietarin nähtyään mies odotti almua.
"Niin Pietari sanoi: 'Hopeaa ja kultaa ei minulla ole, -
mutta mitä minulla on, sitä minä sinulle annan:
Jeesuksen Kristuksen, Nasaretilaisen, nimessä, nouse ja käy.'"
Mies varmaan järkyttyi. Miten kävellä, kun ei voinut seisoakaan.
"[Pietari] tarttui hänen oikeaan käteensä ja nosti hänet ylös; -
ja heti hänen jalkansa ja nilkkansa vahvistuivat."
Mies hyppäsi seisomaan ja tanssahteli ympäriinsä.
Pietari ymmärsi jotakin. Hän käski miestä nousemaan.
Hän ymmärsi, että rampa tarvitsi vain vähän rohkaisua ja apua.
Mietin joskus, miten moni tarvitsisi vain vähän apua.
Rohkaise heitä luottamaan Jumalaan, -
tekemään ja olemaan sitä, mitä Jumala haluaa. Kuten tässä.
Kun mietin, millainen maine Pietarille oli...
Tiedettiin, ettei häntä edes tarvinnut koskettaa.
Parantumiseen riitti, että hänen varjonsa lankesi yllesi.
Parantuminen oli valtavan iso asia noihin aikoihin.
Herra kutsui Filippuksen saarnaamaan ja opettamaan, -
ja ihmisiä alkoi parantua. Jumala alkoi toimia.
Parantumisten kautta Jumala sai maailman huomion.
Hän ohjasi maailman huomion Jeesukseen ja alkuseurakuntaan.
Voisi luulla, että apostoli Paavali olisi parantanut erityisen usein.
Apostolien teoissa on yksi tapaus, jolloin Paavali paransi jonkun.
Pitää siirtyä Apostolien tekojen aivan viimeiseen, 28. lukuun.
Sitä ennen ei mainita, että Paavali olisi parantanut ketään.
Mennään kohtaan Ap. t. 28:7 - 9:
"Lähellä sitä paikkaa oli saaren ensimmäisellä miehellä, -
jonka nimi oli Publius, maatiloja. Hän otti meidät vastaan -
ja piti meitä ystävällisesti kolme päivää vierainansa.
Ja Publiuksen isä makasi sairaana kuumeessa ja punataudissa; -
ja Paavali meni hänen luoksensa, rukoili -
ja pani kätensä hänen päälleen ja paransi hänet."
Ainoa maininta!
Hetkinen. Jos Paavali seurasi Jeesusta ja paransi tämän miehen, -
miksi hän ei parantanut muita?
Paavali vastaa ensimmäisen Korinttolaiskirjeen luvussa 1.
Siinä Paavali selittää asioita korinttolaisille seuraavaan tapaan.
Luetaan kohdasta 1. Kor. 1:14: "Minä kiitän Jumalaa, -
etten ole kastanut teistä ketään muita kuin Krispuksen ja Gaiuksen, -
niin ettei kukaan saata sanoa, että te olette minun nimeeni kastetut.
Kastoinhan tosin Stefanaankin perhekunnan;
sitten en tiedä, olenko ketään muuta kastanut.
Sillä Kristus ei lähettänyt minua kastamaan, -
vaan evankeliumia julistamaan - ei puheen viisaudella,
ettei Kristuksen risti menisi mitättömäksi."
Paavalia ei kutsuttu kastamaan, vaan opettamaan Sanan totuutta.
Paavalia ei kutsuttu parantamaan. Jos hän olisi parantanut ihmisiä, -
hän olisi ehkä välttänyt vankilan. Kirjeitä ei ehkä olisi kirjoitettu.
Paavali alkoi opettaa totuutta.
Paavalin palvelutyö oli seuraava:
Paavali selitti, mitä Jeesuksen elämä merkitsi.
Hän selitti Jeesuksen tavoitteen ja suunnitelman.
Paavali opetti meille Jumalasta ja Hänen toimintatavoistaan -
enemmän kuin kukaan muu Raamatussa.
Jeesus teki monia asioita. Paavali selitti niiden tarkoituksen.
Paavalin loi oppirakennelman, -
johon kuuluvat ennaltamäärääminen, pelastuminen ja pyhittyminen, -
Kristuksen asuminen ihmisessä ja Pyhän Hengen työ.
Ilman Paavalin kirjeitä meiltä puuttuisi valtavasti.
Kun mietin, miten Jumala toimi Paavalin elämässä...
Paavali puhuu parantumisesta vain kerran.
Mennään 1. Korinttolaiskirjeen lukuun 12. Siellä sanotaan näin.
12. luvussa Paavali selittää hengelliset lahjat.
Hän puhuu eri lahjoista palvelutehtäviä varten, -
kuten tiedon sanoista ja uskosta. Katsotaan kohtaa 1. Kor. 12:9:
"...toinen saa uskon samassa Hengessä, -
toinen taas terveeksitekemisen lahjat siinä yhdessä Hengessä."
Huomatkaa, että Paavali puhuu lahjoista monikossa.
Kukaan ei saa parantamisen lahjaa. Jumala antaa parantumisen lahjoja.
Rukoilette ystävänne puolesta, ja Jumala parantaa hänet.
Parantaminen ei ole se lahja, -
vaan toinen sai parantumisen lahjan teidän kauttanne.
Emme pysty toteuttamaan Jumalan kutsua ilman rukousapua toisilta.
Ensi kerralla puhun Jaakobin kirjeen 5. luvusta -
ja vanhimpien rukouksista. Tarvitsemme kaikki muiden rukouksia.
Apostoli Paavali ei käyttänyt aikaansa parantamiseen.
Esimerkiksi 2. Tim. 4:19 - 20:ssä Paavali kertoo, -
että hän jätti erään ystävänsä.
Näin hän kirjoittaa: "Tervehdys Priskalle ja Akylaalle -
ja Onesiforuksen huonekunnalle. Erastus jäi Korinttoon, -
mutta Trofimuksen minä jätin Miletoon sairastamaan."
Jos Paavalilla olisi ollut lahja parantaa, ei ystävää olisi jätetty.
Paavali myös kutsuu Luukasta "rakkaaksi" [kohdassa Kol. 4:14].
Luukas oli lääkäri. Kerran hän seurasi Paavalia vankilaan.
Luukas seurasi Paavalia, koska tiesi tämän vaivoista.
Paavali myös puhui pistimestä lihassaan.
Kaikki teologit pähkäilevät, mitä se tarkoittaa.
Jos se oli fyysinen vaiva, Jumala ei parantanut sitäkään.
Tämä on ratkaisevaa: Ei pidä lakata rukoilemasta, -
jos Jumala ei paranna, kun sitä Häneltä pyytää.
Silloin pitää kysyä Häneltä, mitä Hän suunnittelee.
"Miksi et paranna minua? Mikä on ongelma?"
Paavali rukoili ja paastosi usein, mutta Jumala ei parantanut häntä.
Näin Paavali selitti asian. Katsotaankin yhdessä.
Ehkä asia koskettaa sinuakin. Luetaan kohta 2. Kor. 12:7 - 10.
Lukekaa, mitä Paavali kirjoittaa. Hän pyysi parantumista monta kertaa.
"Ja etten niin erinomaisten ilmestysten tähden ylpeilisi, -
on minulle annettu lihaani pistin, saatanan enkeli, -
rusikoimaan minua, etten ylpeilisi. Tämän tähden -
olen kolmesti rukoillut Herraa, että se erkanisi minusta.
Ja hän sanoi minulle: 'Minun armossani on sinulle kyllin;
sillä minun voimani tulee täydelliseksi heikkoudessa'.
Sentähden minä mieluimmin kerskaan heikkoudestani, -
että Kristuksen voima asettuisi minuun asumaan.
Sentähden minä olen mielistynyt heikkouteen, pahoinpitelyihin, -
hätään, vainoihin, ahdistuksiin, Kristuksen tähden;
sillä kun olen heikko, silloin minä olen väkevä."
Meillä ei olisi Paavalin kirjeitä, -
jos Jeesus olisi oikopäätä parantanut Paavalin.
Paavali sanoi oppineensa tyytymään oloihinsa.
Hän kohtasi vaikeuksia ja kärsi ruumiillisista vaivoista.
Kun sairastumme emmekä parane, pitää kysyä, mitä Jumala aikoo.
Hän rakastaa meitä silti. Eikä sairaus välttämättä johdu synnistä.
Jumala haluaa tehdä jotakin tai puhua meille jostakin.
Hän haluaa muutosta elämäämme, ja silloin pitää kuunnella.
Paavalin elämästä näkee, että hän oli Jumalan erityinen palvelija.
Hänen tehtävänsä oli selittää, kuka Jumala on ja millainen Hän on.
Hän selitti pelastussuunnitelman, -
johon kuuluvat vanhurskauttaminen, pyhitys, sovitus ja koko sovitustyö.
Kaikki nämä vaikeat sanat kuvaavat pelastussuunnitelman ydintä.
Paavali ei parantanut ihmisiä, vaan hän kärsi vaivoja.
Suuri Parantaja vahvisti häntä, opetti, siunasi ja korotti häntä, -
ja sillä tavalla siunasi meitä ihan jokaista.
Saatat kysyä, miten tämä vaikuttaa sinuun. Vastaisin näin:
Kun seuraavan kerran tulee jotakin ruumiillista vaivaa, -
ensitöiksesi kysy Isältä, miten sinun tulee toimia.
Hän voi sanoa: "Luota Minuun," tai Hän voi kehottaa lääkärin luo.
Ei ole minun asiani sanoa, mennäkö lääkäriin vai ei.
En vastusta heitä. Monella on Jumalan kutsu.
Tärkeintä on tiedostaa Jumala ja se, että Kristus, joka minut pelasti, -
auttaa minua edelleen eteenpäin Pyhän Hengen voimassa.
Haluan ajatusteni suuntautuvan Häneen, teki Hän mitä tahansa.
Emme saa ajatella kuin maailman ihmiset ja sännätä heti lääkäriin.
Emme me ole avuttomia. Me nojaudumme Jumalaan.
Jeesus on Vapahtajani, Herrani, Mestarini ja Parantajani.
Hän ei ole muuttunut. Siten Hän ilmaisee rakkauttaan.
Kysy itseltäsi, luotatko Jeesukseen.
Olet ehkä valmis luottamaan Häneen aineellisten asioiden kanssa.
En tiedä, mikä olisi aineellisempi kuin tämä kehoni.
Voinko luottaa Häneen sen suhteen? Voin.
Koska Hän on Jumala, sinun Taivaallinen Isäsi.
Rukoilen, että Pyhä Henki puhuu sydämiinne -
ja auttaa suuntaamaan ajatuksenne Häneen.
Jos katsotte televisiota ja näette kaikki ne mainokset -
yhdestä sun toisesta lääkkeestä, tabletista ja kapselista.
On kaksi syytä ottaa lääke ja 13 syytä, miksi se voi tappaa sinut.
Tiedätte, että näin se on.
Eikö olekin viisaampaa mennä ensin Jumalan luo?
Meihin iskostetaan tiettyä ajattelumallia, ihan huomaamattamme.
Taivaallinen Isämme ei ole muuttunut. Hän parantaa yhä.
Jos Jeesus ei ole sinun Vapahtajasi, jäät kaiken ulkopuolelle.
Sinulla ei ole oikeutta saada mitään Kaikkivaltiaalta, Pyhältä Jumalalta.
Saat oikeuden odottaa Häneltä jotakin vasta sitten, -
kun hyväksyt Hänen ainoan Poikansa Jeesuksen Vapahtajaksesi.
Hänen ristinkuolemansa maksoi koko syntivelkasi.
Kun pyydät syntejäsi anteeksi ja luovutat elämäsi Hänelle, -
saat etuoikeuden, vallan ja oikeuden pyytää Häneltä parantumistakin, -
ja Hän vastaa rukoukseesi -
parhaaksi tietämällään tavalla oman tahtonsa mukaisesti.
Se on elämäsi viisain päätös. Rukoilen, että teet sen.
Kiitos Isä, että olet tehnyt asiat yksinkertaisiksi. Me teemme mutkia.
Sanomme rakastavamme Sinua, mutta teot puhuvat joskus muuta.
Kerromme luottavamme Sinuun, mutta uskomme usein horjuu.
Pyhä Henki, avaa mieltämme ja sydäntämme ymmärtämään, -
että ensimmäisen ajatuksemme tulisi aina suuntautua Sinuun.
Rukoilemme Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu